Source: http://docplayer.fi/4129183-He-42-2012-vp-esityksessa-ehdotetaan-muutettavaksi-tyottomyysetuuksien-antaa-maaraajassa-palkkasummailmoitus-tyottomyysvakuutusrahasto.html
Timestamp: 2017-12-17 03:23:35+00:00
Document Index: 26528119

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

HE 42/2012 vp. Esityksessä ehdotetaan muutettavaksi työttömyysetuuksien. antaa määräajassa palkkasummailmoitus. Työttömyysvakuutusrahasto - PDF
Download "HE 42/2012 vp. Esityksessä ehdotetaan muutettavaksi työttömyysetuuksien. antaa määräajassa palkkasummailmoitus. Työttömyysvakuutusrahasto"
1 Hallituksen esitys Eduskunnalle laiksi työttömyysetuuksien rahoituksesta annetun lain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi työttömyysetuuksien rahoituksesta annettua lakia. Esityksessä ehdotetaan pääministeri Jyrki Kataisen hallituksen hallitusohjelmassa sovitun mukaisesti, että työttömyysvakuutusmaksujen perintä siirretään tapaturmavakuutuslaitoksilta työttömyysvakuutusrahastolle. Lisäksi valtion ja valtion liikelaitosten työttömyysvakuutusmaksujen perintä ehdotetaan siirrettäväksi Valtiokonttorilta työttömyysvakuutusrahastolle. Työttömyysvakuutusrahasto hoitaisi työttömyysvakuutusmaksujen perinnän kokonaisuudessaan. Työttömyysvakuutusrahastoa valvoisi Finanssivalvonta. Työttömyysetuuksien rahoituksessa annettuun lakiin ehdotetaan tehtäväksi muutoksen toteuttamisen edellyttämiä muutoksia. Lakiin lisättäisiin työttömyysvakuutusmaksujen määräämistä ja perimistä koskevat säännökset. Työnantajalle säädettäisiin velvollisuus antaa määräajassa palkkasummailmoitus työttömyysvakuutusrahastolle. Muutoksenhakumenettelyä muutettaisiin. Työttömyysturvan muutoksenhakulautakunta toimisi ensimmäisenä muutoksenhakuasteena työttömyysvakuutusrahaston työttömyysvakuutusmaksuja koskevista päätöksistä valitettaessa. Tietojen saamista ja luovuttamista koskevia säännöksiä muutettaisiin siten, että ne vastaisivat ehdotettuja muutoksia ja mahdollistaisivat työttömyysvakuutusrahastolle perintätehtävän hoitamiseksi tarvitsemien tietojen saannin. Työnantajan ilmoitusvelvollisuuden laiminlyöntiin liittyviä seuraamuksia ehdotetaan muutettaviksi nykyisestä. Työnantajan ja palkansaajan työttömyysvakuutusmaksuvelvollisuuden soveltamisala määräytyisi edelleen tapaturmavakuutuslain kautta. Laki on tarkoitettu tulemaan voimaan 1 päivänä lokakuuta
2 2 SISÄLLYSLUETTELO ESITYKSEN PÄÄASIALLINEN SISÄLTÖ... 1 SISÄLLYSLUETTELO... 2 YLEISPERUSTELUT JOHDANTO NYKYTILA Lainsäädäntö ja käytäntö... 3 Työttömyysvakuutusmaksut... 3 Työttömyysvakuutusmaksujen perintä... 4 Työttömyysvakuutusrahasto... 5 Tietojensaanti ja luovutus... 6 Rangaistussäännös Nykytilan arviointi ESITYKSEN TAVOITTEET JA KESKEISET EHDOTUKSET Tavoitteet Toteuttamisvaihtoehdot Keskeiset ehdotukset ESITYKSEN VAIKUTUKSET Taloudelliset vaikutukset Vaikutukset palkansaajien asemaan Yritysvaikutukset Organisatoriset vaikutukset Vaikutukset viranomaisten toimintaan ESITYKSEN VALMISTELU Valmisteluvaiheet ja aineisto Lausunnot ja niiden huomioon ottaminen YKSITYISKOHTAISET PERUSTELUT LAKIEHDOTUKSEN PERUSTELUT luku Työttömyysvakuutusrahasto b luku Muutoksenhaku ja oikaisu TARKEMMAT SÄÄNNÖKSET JA MÄÄRÄYKSET VOIMAANTULO SUHDE PERUSTUSLAKIIN JA SÄÄTÄMISJÄRJESTYS LAKIEHDOTUS työttömyysetuuksien rahoituksesta annetun lain muuttamisesta LIITE RINNAKKAISTEKSTIT työttömyysetuuksien rahoituksesta annetun lain muuttamisesta... 38
3 3 YLEISPERUSTELUT 1 Johdanto Työttömyysvakuutusmaksujen perintä perustuu työttömyysetuuksien rahoituksesta annettuun lakiin (555/1998, jäljempänä rahoituslaki). Rahoituslain mukaan tapaturmavakuutuslain (608/1948) 29 :ssä tarkoitetut vakuutuslaitokset perivät työnantajalta työnantajan työttömyysvakuutusmaksun ja palkansaajan työttömyysvakuutusmaksun työnantajan yhteenlasketun palkkasumman perusteella lakisääteisen tapaturmavakuutuksen vakuutusmaksun yhteydessä. Vakuutuslaitos, josta työnantaja on ottanut lakisääteisen tapaturmavakuutuksen, perii työnantajalta sekä työnantajan että palkansaajan työttömyysvakuutusmaksun. Vakuutuslaitos tilittää työnantajalta perimänsä työttömyysvakuutusmaksut edelleen työttömyysvakuutusrahastolle. Lakisääteistä tapaturmavakuutusta harjoittavia vakuutuslaitoksia on kaikkiaan 13 kappaletta. Valtion ja valtion liikelaitosten palveluksessa olevien palkansaajien työttömyysvakuutusmaksut sekä valtion liikelaitosten työnantajan työttömyysvakuutusmaksut perii Valtiokonttori, joka tilittää maksut edelleen työttömyysvakuutusrahastolle. Pääministeri Jyrki Kataisen hallitusohjelman mukaan työttömyysvakuutusmaksujen perintä siirretään tapaturmavakuutuslaitoksilta työttömyysvakuutusrahastolle perinnän ja valvonnan selkiyttämiseksi. Työttömyysvakuutusmaksut liitetään osaksi pientyönantajan maksu- ja palvelujärjestelmää. 2 Nykytila 2.1 Lainsäädäntö ja käytäntö Työttömyysvakuutusmaksut Työnantajan ja palkansaajan velvollisuus maksaa työttömyysvakuutusmaksu on sidottu tapaturmavakuuttamiseen. Rahoituslain 12 :n mukaan työnantaja, joka tapaturmavakuutuslain mukaan on velvollinen vakuuttamaan työntekijänsä, on velvollinen maksamaan työnantajan työttömyysvakuutusmaksun. Valtio ei ole velvollinen ottamaan tapaturmavakuutusta, joten valtion virastojen ja laitosten ei myöskään tarvitse maksaa työttömyysvakuutusmaksua. Velvollisuus työttömyysvakuutusmaksun maksamiseen on kuitenkin soveltuvin osin valtion liikelaitoksella, johon sovelletaan valtion liikelaitoksista annettua lakia (627/1987). Vastaavasti työtai virkasuhteessa tai muussa palvelussuhteessa olevat henkilöt, joita koskee työnantajan järjestämä pakollinen tai valtion virkamiesten tapaturmakorvauksesta annetun lain (449/1990) nojalla määräytyvä tapaturmavakuutuslaissa tarkoitettu tapaturmasuoja, ovat rahoituslain 15 :n perusteella velvollisia suorittamaan palkansaajan työttömyysvakuutusmaksun. Työnantaja vastaa vakuutuslaitokselle myös palkansaajan työttömyysvakuutusmaksun suorittamisesta. Rahoituslaissa säädetään henkilöryhmistä, jotka on vapautettu työttömyysvakuutusmaksuvelvollisuudesta ja joiden osalta työnantajalla ei ole työttömyysvakuutusmaksuvelvollisuutta. Maksuvelvollisuutta ei ole, kun kysymyksessä on työntekijä, joka palvelee meriliikenteessä käytettävien alusten kilpailukyvyn parantamisesta annetun lain (1277/2007) mukaiseen kauppaalusluetteloon merkityssä suomalaisessa aluksessa. Maksuvelvollisuutta ei ole myöskään silloin, kun kyseessä on kommandiittiyhtiön vastuunalainen yhtiömies tai avoimen yhtiön yhtiömies taikka työntekijä, jonka osalta lakisääteisessä tapaturmavakuutuksessa sovellettava vakuutusmaksujärjestelmä ei perustu työnantajan maksamaan palkkasummaan vaan maksu on kiinteä, kuten joidenkin kotiapulaisten tai kotisiivoojien palkkojen osalta. Maksuvelvollisuutta ei myöskään ole, jos työntekijä ei ole työttömyysturvalain 3 luvun 1 :n 1 momentin perusteella ikänsä perusteella oikeutettu työttömyysturvaetuuk-
4 4 siin tai joka 65 vuotta täytettyään on oikeutettu työttömyysturvalain 3 luvun 1 :n 2 momentin perusteella työttömyysturvaetuuksiin tai jos kyse on työntekijästä, joka on päätointaan varten velvollinen ottamaan yrittäjien eläkelain (468/1969) tai maatalousyrittäjien eläkelain (467/1969) mukaisen vakuutuksen. Palkansaajan työttömyysvakuutusmaksuvelvollisuutta ei ole perhehoitajalaissa (312/1992) tarkoitetuilla perhehoitajilla. Työttömyysturvalain soveltaminen ja siten työttömyysetuuksien saaminen on sidottu velvollisuuteen maksaa palkansaajan työttömyysvakuutusmaksu: työttömyysturvalakia ei sovelleta henkilöihin, joilla ei ole velvollisuutta maksaa rahoituslain 15 :n mukaista palkansaajan työttömyysvakuutusmaksua. Rahoituslain mukaan työnantajan työttömyysvakuutusmaksun perusteena on se yhteenlaskettu palkkasumma, joka muodostuu työnantajan ja sijaismaksajan maksamista palkansaajan työttömyysvakuutusmaksun perusteena olevista tuloeristä. Valtion liikelaitoksen työttömyysvakuutusmaksu määrätään liikelaitoksen maksamien ennakkoperintälain (1118/1996) 13 :ssä tarkoitettujen palkkojen määrän perusteella. Palkansaajan työttömyysvakuutusmaksun perusteena olevana palkkana pidetään rahoituslain 19 :n perusteella työ- tai virkasuhteessa saatua palkkaa, tulospalkkiota tai muuta vastiketta, joka maksetaan korvauksena työstä. Tällainen vastike katsotaan palkaksi myös silloin, kun sen maksaa työntekijälle työnantajan sijasta konkurssipesä, palkkaturvalaissa (866/1998) tarkoitettu palkkaturvasta huolehtiva viranomainen tai muu maksaja (sijaismaksaja). Palkkaan luetaan myös työstä maksettava vastike, joka on sovittu osaksi tai kokonaan hyvitettäväksi yleisöltä saatavilla palvelu- tai lahjarahoilla, vakuutuskassalaissa (1164/1992) tarkoitetun sairauskassan maksamalla päivärahalla, jota työntekijä saa laissa säädetyn tai työehto- tai muussa sopimuksessa sovitun palkan sijasta taikka lasten kotihoidon ja yksityisen hoidon tuesta annetun lain (1128/1996) mukaisella yksityisen hoidon tuella tai vastaavalla muulla valtion tai kunnan maksamalla tuella. Ulkomaantyössä työansiona pidetään sitä palkkaa, jota vastaavasta työstä Suomessa olisi maksettava. Jos vastaavaa työtä ei Suomessa ole, työansiona pidetään sitä palkkaa, jonka muutoin voidaan katsoa vastaavan mainittua työtä. Palkkasumman luettavana työansiona ei oteta huomioon sellaisia etuja tai suorituksia, jotka saadaan työsuhteen perusteella, mutta muuten kuin varsinaisena työstä sovittuna vastikkeena. Tällaisia erät on lueteltu esimerkinomaisesti rahoituslaissa. Työnantajan työttömyysvakuutusmaksun ja palkansaajan työttömyysvakuutusmaksun maksuprosentit säädetään kalenterivuodeksi kerrallaan. Vuonna 2012 palkansaajan työttömyysvakuutusmaksu on 0,60 prosenttia palkasta. Työnantajan työttömyysvakuutusmaksu on porrastettu työnantajan maksaman palkkasumman mukaan siten, että vuonna 2012 se on 0,80 prosenttia palkasta palkkasumman euroon asti ja sen ylittävältä osalta 3,20 prosenttia palkasta. Työttömyysvakuutusmaksujen perintä Työttömyysvakuutusmaksut on vuodesta 1961 lähtien peritty tapaturmavakuutuksen yhteydessä. Sama tapaturmavakuutusyhtiö, josta työnantaja on ottanut lakisääteisen tapaturmavakuutuksen, perii työnantajalta sekä työnantajan että työnantajan palkansaajan palkasta pidättämän palkansaajan työttömyysvakuutusmaksun. Tapaturmavakuutuslaitokset ovat huolehtineet vuodesta 1961 alkaen työnantajan työttömyysvakuutusmaksun perinnästä sekä vuodesta 1993 alkaen palkansaajan työttömyysvakuutusmaksujen perinnästä. Tapaturmavakuutusyhtiö tilittää työnantajalta perimänsä maksut edelleen työttömyysvakuutusrahastolle. Valtiokonttori perii valtion palveluksessa olevan henkilöstön palkansaajien työttömyysvakuutusmaksut ja valtion liikelaitoksilta myös työnantajan työttömyysvakuutusmaksut. Työttömyysvakuutusrahasto sopii vuosittain tapaturmavakuutuslaitosten ja Valtiokonttorin kanssa työttömyysvakuutusrahaston maksamista perintäkorvauksista. Työttömyysvakuutusmaksun perintä rakentuu ennakkomaksusta ja tasoitusmaksusta. Rahoituslain perusteella vakuutuslaitoksella on oikeus kantaa työttömyysvakuutusmaksun ennakkoa vuoden alussa tai sen aikana alkavasta vakuutuksesta. Ennakkomaksu määritellään alkavalle vakuutukselle vakuutusha-
5 5 kemuksessa ilmoitettujen tietojen perusteella. Jatkuvan vakuutuksen ennakkomaksu määrätään vakuutuslaitoksen käytettävissä olevien viimeisten palkkatietojen perusteella. Ennakkomaksun suuruutta voidaan muuttaa vakuutusvuoden aikana. Lopullinen vakuutusmaksu määrätään kalenterivuosittain työnantajan vakuutuskauden päätyttyä toimittaman palkkasummailmoituksen perusteella. Jos vakuutuskauden lopullinen vakuutusmaksu ylittää tai alittaa perityn ennakkomaksun, vakuutuslaitos perii tai palauttaa tasoitusmaksuna lopullisen maksun ja ennakkomaksun välisen erotuksen. Työttömyysvakuutusmaksulle, jota ei ole suoritettu määräaikana, peritään viivästysajalta viivästyskorkoa. Työttömyysvakuutusmaksut ja viivästyskorot saadaan ulosmitata ilman tuomiota tai päätöstä. Työttömyysvakuutusmaksut peritään työnantajilta vuosittain neljässä erässä. Tammikuussa kaikilta työnantajilta peritään arvioidusta palkkasummasta alemman maksun mukainen maksu, vuonna ,8 % koko palkkasummasta. Suurilta työnantajilta peritään lisäksi ylemmän maksun mukainen maksu, vuonna ,4 % euron palkkasumman ylittävältä osalta, kahdessa erässä, joista toinen maksetaan maaliskuussa ja toinen syyskuussa. Palkansaajien maksuosuuden, vuonna ,6 % palkasta, työnantajat maksavat kerran vuodessa toukokuussa. Jos työnantaja on laiminlyönyt tapaturmavakuutuslaissa säädetyn vakuuttamisvelvollisuutensa, hän on velvollinen suorittamaan työttömyysvakuutusmaksun vastaavalla tavalla korotettuna kuin tapaturmavakuutusmaksun eli vakuutusmaksun lisämaksuna. Tapaturmavakuutuslain sanktiosäännöksiä sovelletaan myös silloin, jos työnantaja on laiminlyönyt vakuutusmaksun määräämistä varten tarpeellisten tietojen antamisen tai antanut virheellisiä tietoja. Näissä tilanteissa vakuutuslaitoksella on oikeus peritä työnantajalta kohtuullisena pidettävä vakuutusmaksu enintään nelinkertaisena ajalta, jota laiminlyönti tai virheelliset tiedot koskevat. Vakuutuslaitokset tilittävät työttömyysvakuutusmaksuina kertyneet varat viivästyskorkoineen työttömyysvakuutusrahastolle. Varojen tilittämisestä sekä vakuutuslaitokselle aiheutuvien maksuunpano-, perimis- ja tilityskulujen korvaamisperusteista määrätään työttömyysvakuutusrahaston ja Tapaturmavakuutuslaitosten liiton välisessä sopimuksessa. Vastaavasti Valtiokonttori perii valtion palveluksessa olevan henkilöstön palkansaajan työttömyysvakuutusmaksut ja valtion liikelaitoksilta työnantajan työttömyysvakuutusmaksut määräämällään tavalla ja välittää kertyneet varat edelleen työttömyysvakuutusrahastolle siten kuin Valtiokonttorin ja työttömyysvakuutusrahaston välisessä sopimuksessa määrätään. Työttömyysvakuutusrahasto voi luopua työttömyysvakuutusmaksun perimisestä, jos perittävä määrä on vähäinen. Työttömyysvakuutusrahasto Työttömyysvakuutusrahasto on työnantajien ja palkansaajien hallinnoima itsenäinen laitos, jonka toimintamenot rahoitetaan työttömyysvakuutusmaksujen tuotolla. Rahaston korkeinta päätäntävaltaa käyttää hallintoneuvosto, jonka valtioneuvosto nimittää kolmeksi vuodeksi kerrallaan. Hallintoneuvoston 18 jäsenestä kahden kolmasosan tulee edustaa työnantajia ja kolmasosan työntekijöitä. Rahaston asioita hoitaa hallitus, jonka 12 jäsenestä 8 edustaa työnantajia ja 4 työntekijöitä. Työttömyysvakuutusrahaston tehtävistä säädetään rahoituslain 10 :ssä. Rahasto vastaa työttömyysvakuutusmaksuilla rahoitettavien työttömyysturvaetuuksien ja eräiden muiden etuuksien rahoituksesta. Rahaston tulee hoitaa varojaan tuottavasti ja turvaavasti. Työttömyysvakuutusmaksujen saajana rahaston tehtävänä on myös ohjata, kehittää ja valvoa työttömyysvakuutusmaksujen perintämenettelyn toimeenpanoa. Lisäksi rahasto määrää ja perii työnantajan omavastuumaksun ja perii perusasetuksen 65 artiklan 6 ja 7 kohdan mukaiset korvaukset työttömyyskassan jäseninä olleille maksetuista työttömyyspäivärahoista. Työttömyysvakuutusrahasto vastaa ansiosidonnaisen työttömyysturvan rahoituksesta siltä osin kuin valtio ja yksittäiset työttömyyskassat eivät ole siitä vastuussa. Valtio rahoittaa noin kolmanneksen ansiosidonnaisen työttömyysturvan menoista. Työttömyysvakuutusrahasto vastaa myös työntekijän eläkelain (395/2006) 182 :ssä tarkoitetun vakuutusmaksun suorittamisesta Eläke-
6 6 turvakeskukselle ja valtion eläkelain (1295/2006) 133 :ssä tarkoitetun maksun suorittamisesta valtion eläkerahastolle työttömyys- ja koulutusajalta sekä palkkaturvalain (866/1998) 31 :n ja merimiesten palkkaturvalain (1108/2000) 29 :n mukaisen määrän suorittamisesta. Lisäksi työttömyysvakuutusrahasto rahoittaa aikuiskoulutustuesta annetussa laissa (1276/2000) tarkoitetun aikuiskoulutustuen ansio-osan ja hallintokulut, Koulutusrahastosta annetussa laissa (1306/2002) tarkoitetut hallintokulut ja ammattitutkintostipendit muiden kuin valtioon virka- tai työsuhteessa olevien henkilöiden osalta. Työttömyysvakuutusrahasto tilittää Kansaneläkelaitokselle palkansaajan työttömyysvakuutusmaksun kertymästä työttömyysturvan peruspäivärahan rahoitukseen määrän, joka keskimäärin vastaa työttömyyskassoihin kuulumattomien palkansaajien osuutta työttömyysvakuutusmaksuista kertyvää määrää. Työttömyysvakuutusrahaston menot rahoitetaan työttömyysvakuutusmaksuilla sekä niistä saatavilla sijoitustoiminnan tuotoilla ja tarvittaessa valtion takaamalla lainanotolla. Työttömyysvakuutusmaksut on määrättävä siten, että työttömyysvakuutusrahasto voi suoriutua työttömyysetuuksien ja aikuiskoulutustuen rahoituksesta, peruspäivärahan rahoitukseen tilitettävästä vakuutusmaksukertymästä ja muista lakisääteisistä menoistaan. Työttömyysvakuutusrahasto tekee seuraavan vuoden maksuja koskevan esityksen sosiaalija terveysministeriölle elokuun loppuun mennessä. Työttömyysvakuutusmaksut määrätään siten, että palkansaajan ja työnantajan työttömyysvakuutusmaksujen muutokset jakautuvat tasan työnantajan keskimääräisen työttömyysvakuutusmaksun ja palkansaajan työttömyysvakuutusmaksun kesken. Työttömyysvakuutusrahastolla on maksuvalmiuden turvaamiseksi ja ennakoitavissa olevista kansantalouden suhdannevaihteluista johtuvien työttömyysvakuutusmaksujen muutosten tasaamiseksi rahaston varojen ja velkojen erotuksena muodostuva suhdannepuskuri, jonka varojen tai velkojen enimmäismäärää koskeva ennuste työttömyysvakuutusmaksuja määrättäessä voi olla enintään 5,0 prosenttiyksikön työttömyysastetta vastaavien menojen suuruinen. Työttömyysvakuutusrahaston rahoitustarpeen muutosta arvioitaessa otetaan huomioon työttömyysvakuutusrahastossa todellisuudessa oleva suhdannepuskurin tai alijäämän suhde laissa säädettävään enimmäismäärän. Vuonna 2012 suhdannepuskurin varojen tai velkojen enimmäismäärä voi olla arviolta noin 1,2 miljardia euroa. Työttömyysvakuutusrahaston taloudellinen valvonta ja työnantajan työttömyysturvan omavastuumaksun toimeenpanon valvonta kuuluvat Finanssivalvonnalle. Muilta osin työttömyysvakuutusrahastolle rahoituslaissa säädettyjen velvollisuuksien täyttämistä valvoo sosiaali- ja terveysministeriö. Tietojensaanti ja luovutus Rahoituslaissa säädetään työttömyysvakuutusrahaston, sosiaali- ja terveysministeriön, Finanssivalvonnan, vakuutuslaitosten, Valtiokonttorin, Tapaturmavakuutuslaitosten liiton ja muutoksenhakuelinten oikeudesta saada tietoja laissa säädettyjen tehtävien hoitamista varten. Lisäksi rahoituslaissa säädetään työnantajan velvollisuudesta tietojen antamiseen. Rahoituslain mukaan työttömyysvakuutusrahastolla on oikeus saada maksutta salassapitosäännösten ja muiden tiedon saantia koskevien rajoitusten estämättä vakuutuslaitokselta, Valtiokonttorilta ja Tapaturmavakuutuslaitosten liitolta työttömyysvakuutusmaksujen perinnän ohjaamista, kehittämistä ja valvontaa varten välttämättömät tiedot. Lisäksi työttömyysvakuutusrahastolla on oikeus saada eläkelaitokselta, Eläketurvakeskukselta, veroviranomaisilta sekä viranomaiselta ja muulta taholta, johon viranomaisten toiminnan julkisuudesta annettua lakia (621/1999) sovelletaan, työnantajakohtaisesti tiedot maksetuista palkoista sekä muista seikoista, jotka ovat välttämättömiä työttömyysvakuutusmaksun perinnän valvontaa varten. Työttömyysvakuutusrahastolla on lisäksi oikeus saada mainittua tarkoitusta varten veroviranomaisilta joukkotietoina palkkaa tai muuta vastiketta työntekijöille maksaneiden työnantajien nimet, yritys- ja yhteisötunnukset tai henkilötunnukset, yhteystiedot, vuosi-ilmoitukset tai vuosi-ilmoituksia vastaavat tiedot, toimialat sekä tiedot näiden
7 7 työnantajien työstä maksamista vastikkeista ja niihin liittyvistä työnantajasuorituksista. Työttömyysvakuutusrahastolla on oikeus saada edellä mainitut tiedot, vaikka se ei olisi joukkotietopyynnössään yksilöinyt valvottavia työnantajia tai vaikka valvonta ei olisi vielä vireillä. Työttömyysvakuutusrahastolla on oikeus yhdistää ja käsitellä edellä tarkoitettuja henkilötietoja vakuutusmaksun perinnän valvontaa ja omavastuumaksun perinnän toteuttamista varten. Yhdistettyjä tietoja voidaan säilyttää siihen asti, kunnes työttömyysvakuutusrahaston edellä mainitut tehtävät on suoritettu. Yhdistettyjä tietoja ei saa luovuttaa edelleen. Rahoituslaissa säädetään lisäksi vakuutuslaitosten ja Valtiokonttorin oikeudesta saada tietoja työttömyysvakuutusmaksun perinnän toteuttamista varten työttömyysvakuutusrahastolta, lakisääteistä vakuutusta toimeenpanevalta eläkelaitokselta, Eläketurvakeskukselta, veroviranomaisilta sekä viranomaiselta ja muulta taholta, johon viranomaisten toiminnan julkisuudesta annettua lakia sovelletaan. Näillä on oikeus saada työnantajakohtaisesti tiedot maksetuista palkoista sekä muista seikoista, jotka ovat välttämättömiä työttömyysvakuutusmaksua koskevan asian käsittelemiseksi sekä työttömyysvakuutusmaksun määräämiseksi ja perimiseksi. Rahoituslain mukaan työttömyysvakuutusrahastolla, vakuutuslaitoksella, Valtiokonttorilla, Tapaturmavakuutuslaitosten liitolla ja muutoksenhakuelimellä on oikeus saada maksutta laissa säädetyt tiedot. Jos tiedot kuitenkin tarvitaan määrätyssä muodossa ja siitä aiheutuu tietojen luovuttajalle olennaisia lisäkustannuksia, ne on kuitenkin korvattava. Rahoituslaissa säädetään myös työnantajan tietojenantovelvollisuudesta. Työnantaja on velvollinen antamaan tapaturmavakuutuslain mukaista vakuutusta tehtäessä sekä sen jälkeen vuosittain vakuutuslaitokselle ja Valtiokonttorille työttömyysvakuutusmaksun määräämiseksi ja perimiseksi tarvittavat tiedot maksamistaan palkoista sekä muut tarvittavat tiedot. Tietoja ei tarvitse antaa työntekijäkohtaisesti yksilöitynä. Työnantaja on lisäksi velvollinen antamaan vakuutuslaitokselle, Valtiokonttorille, Tapaturmavakuutuslaitosten liitolle ja muutoksenhakuelimelle niiden vaatimat selvitykset, jotka ovat tarpeen työttömyysvakuutusmaksua koskevan asian käsittelemiseksi. Työttömyysvakuutusrahaston tietojensaantioikeuden piiriin kuuluvat tiedot voidaan antaa rahastolle teknisen käyttöyhteyden avulla. Teknisen käyttöyhteyden avulla saa antaa myös salassa pidettäviä tietoja ilman sen suostumusta, jonka etujen suojaamiseksi salassapitovelvollisuus on säädetty. Ennen teknisen käyttöyhteyden avaamista tietojen pyytäjän on esitettävä käyttöyhteyden avaajalle selvitys siitä, että tietojen suojauksesta huolehditaan asianmukaisesti. Työttömyysvakuutusrahasto pitää työttömyysvakuutusmaksuja koskevien asioiden hoitoa varten työttömyysvakuutusrekisteriä. Työttömyysvakuutusrekisteriin merkityt tiedot säilytetään 20 vuoden ajan siitä, kun ne on merkitty rekisteriin. Rangaistussäännös Rahoituslaki sisältää työantajaa koskevan rangaistussäännöksen, jonka mukaan työnantajalle tai tämän edustajalle voidaan määrätä sakko laissa säädetyn tietojenantovelvollisuuden laiminlyönnistä tai virheellisen tiedon antamisesta. 2.2 Nykytilan arviointi Työttömyysvakuutusmaksujen perintä on hajautunut 13 lakisääteistä tapaturmavakuutusta tarjoavalle tapaturmavakuutuslaitokselle ja Valtiokonttorille. Perintämenettely on pääpiirteiltään yhdenmukainen, mutta yksityiskohdissa on eroja eri vakuutuslaitosten välillä. Myös asiakas- ja neuvontapalveluiden sisältö ja laatu vaihtelevat vakuutuslaitosten välillä. Eri vakuutuslaitoksille hajautettu perintäjärjestelmä on mahdollistanut työttömyysvakuutusmaksujen joustavan perinnän, mutta vaikeuttanut työttömyysvakuutusmaksujen perinnän kokonaisuuden hahmottamista. Työttömyysvakuutusmaksun periminen tapaturmavakuutuksen yhteydessä on kaventanut työttömyysvakuutusrahaston mahdollisuuksia kehittää työttömyysvakuutusmaksujen perintämenettelyä. Työttömyysvakuutusrahasto ja tapaturmavakuutuslaitokset sopivat vuosittain työttömyysvakuutusrahaston tapaturmavakuutus-
8 8 laitoksille maksamista perintäkorvauksista. Nykyisestä perintämenettelystä työttömyysvakuutusjärjestelmälle aiheutuvat kustannukset ovat kasvaneet tasaisesti vuosittain. Työttömyysvakuutusrahasto rahoittaa työttömyysetuuksia ja valvoo työttömyysvakuutusmaksujen perintämenettelyn toimeenpanoa. Näin ollen sen tehtäviin kuuluisi luontevasti myös työttömyysvakuutusmaksujen periminen, jolloin maksujen perintä, neuvonta ja maksuvalvonta olisi keskitetty samalla toimijalle. Maksujen perinnän keskittäminen työttömyysvakuutusrahastolle olisi tarkoituksenmukaista, koska se yhdenmukaistaisi, tehostaisi ja selkeyttäisi maksujen perintäprosessia. Lisäksi keskittäminen vähentäisi perinnästä työttömyysvakuutusjärjestelmälle aiheutuvia kustannuksia. 3 Esityksen tavoitteet ja keskeiset ehdotukset 3.1 Tavoitteet Esityksen tavoitteena on toteuttaa hallitusohjelman kirjaus työttömyysvakuutusmaksujen perinnän siirtämisestä tapaturmavakuutuslaitoksilta työttömyysvakuutusrahastolle. Tavoitteena on selkeyttää, yhdenmukaistaa ja tehostaa työttömyysvakuutusmaksujen perintäjärjestelmää. 3.2 Toteuttamisvaihtoehdot Hallitusohjelmassa päätetyn toteuttamisvaihtoehdon lisäksi työttömyysvakuutusmaksujen perintä olisi mahdollista hoitaa kuten nykyisinkin tapaturmavakuutuslaitosten toimesta tai siirtämällä se Verohallinnolle kerättäväksi muiden veronluonteisen maksujen yhteydessä. Työttömyysvakuutusrahasto on lokakuusta 2009 lähtien selvittänyt ja valmistellut työttömyysvakuutusmaksujen perinnän siirtämistä rahaston itsensä hoidettavaksi. Sosiaali- ja terveysministeriö asetti toukokuussa 2011 työryhmän selvittämään, miten työttömyysvakuutusmaksujen perintä voitaisiin toteuttaa siten, että tavoite yritysten hallinnollisen taakan vähentämisestä otettaisiin mahdollisimman hyvin huomioon (STM038:00/2011). Työryhmän työ päättyi elokuussa 2011 hallituksen otettua hallitusohjelmaan kirjauksen työttömyysvakuutusmaksujen perinnän siirrosta. Työryhmä katsoi, että perintävaihtoehtojen ja niiden vaikutusten selvittäminen on tarpeetonta, koska hallitusohjelmassa päätettiin perintätavasta. Työttömyysvakuutusrahastolla on muiden lakisääteisten tehtäviensä lisäksi valmius huolehtia työttömyysvakuutusmaksujen perinnästä. Nykyisten tehtäviensä hoitamista varten työttömyysvakuutusrahastolla on kattava sähköinen työnantajarekisteri, joka soveltuu myös perintäjärjestelmän perustaksi. Työttömyysvakuutusrahasto on varautunut perintätehtävään lisäämällä henkilöstöä ja kehittämällä tietojärjestelmiään. 3.3 Keskeiset ehdotukset Esityksessä ehdotetaan, että työttömyysvakuutusmaksujen perintä siirretään tapaturmavakuutuslaitoksilta ja Valtiokonttorilta työttömyysvakuutusrahastolle. Työttömyysvakuutusrahasto huolehtisi nykyisten tehtäviensä lisäksi työttömyysvakuutusmaksujen perinnästä kokonaisuudessaan. Näin nykyisestä hajautetusta järjestelmästä siirryttäisiin keskitettyyn järjestelmään, jossa työttömyysvakuutusrahasto huolehtisi työttömyysvakuutusmaksuilla rahoitettavien etuuksien rahoituksesta, työttömyysvakuutusmaksujen perinnästä ja maksujen oikeellisuuden valvonnasta. Työttömyysvakuutusrahastoa valvoisi Finanssivalvonta. Työttömyysetuuksien rahoituksesta annettuun lakiin ehdotetaan tehtäväksi perinnän siirron toteuttamisen edellyttämiä muutoksia. Lakiin lisättäisiin työttömyysvakuutusmaksun perintää koskevat säännökset. Työttömyysvakuutusmaksun perinnän siirto työttömyysvakuutusrahastolle edellyttää, että työttömyysvakuutusmaksun perinnästä säädetään nykyistä laajemmin ja tarkemmin. Maksun perintää koskevissa säännöksissä otetaan huomioon maksun veronluontoisuus, minkä vuoksi säännösten on oltava tarkkarajaisia ja selkeitä. Esityksen mukaan työnantajan ja palkansaajan työttömyysvakuutusmaksuvelvollisuus määräytyisi edelleen tapaturmavakuutuslain kautta. Työnantajan työttömyysvakuutusmaksuvelvollisuus olisi sidottu tapa-
9 9 turmavakuuttamisvelvollisuuteen ja palkansaajan työttömyysvakuutusmaksuvelvollisuus tapaturmavakuutuksen piirissä olemiseen. Vakuutusmaksuvelvollisuuteen tehtäisiin kuitenkin perinnän siirrosta johtuvat välttämättömät muutokset. Maksuvelvollisuuden ehdotetaan koskevan jatkossa myös palkansaajaa, jonka osalta lakisääteisessä tapaturmavakuutuksessa sovellettava vakuutusmaksujärjestelmä ei perustu työnantajan maksamaan palkkasummaan. Näillä työntekijöillä ei ole ollut työttömyysvakuutusmaksuvelvollisuutta, koska vakuutuslaitokset eivät ole keränneet tietoa maksun määräämiseksi tarvittavasta palkkasummasta. Vakuutusmaksuvelvollisuuden myötä nämä työntekijät tulisivat myös työttömyysturvalain soveltamisalan piiriin. Maksuvelvollisuuden soveltamisalan mahdolliset muutokset ehdotetaan selvitettäviksi erikseen. Työttömyysvakuutusmaksun perintä perustuisi nykyiseen tapaan vakuutusvuoden alussa tai sen aikana määrättävään ja perittävään ennakkomaksuun ja vuoden päätyttyä määrättävään ja perittävään tasausmaksuun tai ennakonpalautukseen. Lopullinen työttömyysvakuutusmaksu määrättäisiin kalenterivuosittain. Lakiin otettaisiin myös säännökset työttömyysvakuutusrahaston oikeudesta oikaista määrättyä työttömyysvakuutusmaksua ja määrätä työttömyysvakuutusmaksut arvioimalla. Työttömyysvakuutusmaksun määräämis- ja perintämenettely muuttuisi nykyisestä laskuttamiseen perustuvasta järjestelmästä päätösmenettelyn suuntaan. Työttömyysvakuutusmaksun määräämistä koskevissa säännöksissä säädettäisiin myös siitä, miten työttömyysvakuutusrahaston on perusteltava päätöksensä ja milloin päätöksiä ei tarvitse perustella hallintolaissa säädetyllä tavalla. Työttömyysvakuutusrahasto määräisi ennakon siten, että se vastaisi mahdollisimman tarkoin työnantajan rahoituslaissa säädettyä maksuvelvollisuuden lopullista määrää ja antaisi ennakosta työnantajalle päätöksen, josta ei olisi mahdollisuutta valittaa. Työnantaja voisi maksaa ennakon päätöksen mukaisesti yhdessä tai useammassa erässä viimeistään asetuksessa säädettyinä eräpäivinä. Työttömyysvakuutusrahasto voisi muuttaa ennakkoa tai poistaa sen omasta aloitteestaan tai työnantajan vaatimuksesta. Siltä osin kuin työttömyysvakuutusrahasto ei ole hyväksynyt työnantajan vaatimusta, työttömyysvakuutusrahasto antaisi valituskelpoisen päätöksen. Työttömyysvakuutusrahasto antaisi työnantajalle valituskelpoisen päätöksen lopullisen työttömyysvakuutusmaksun määrästä. Jos lopullinen työttömyysvakuutusmaksu ylittäisi perityn ennakon määrän, työttömyysvakuutusrahasto perisi erotuksen (tasausmaksu). Jos ennakon määrä ylittäisi lopullisen työttömyysvakuutusmaksun määrän, työttömyysvakuutusrahaston olisi palautettava työnantajalle tämä erotus (ennakonpalautus). Työnantajalle säädettäisiin velvollisuus toimittaa määräajassa palkkasummailmoitus työttömyysvakuutusrahastolle. Työttömyysrahastolle säädettäisiin oikeus määrätä maksunkorotus, jos työnantaja on antanut palkkasummailmoituksen määräajan jälkeen, laiminlyönyt palkkasummailmoituksen antamisen tai antanut puutteellisia tai virheellisiä tietoja. Lisäksi työttömyysvakuutusrahastolla olisi oikeus määrätä työttömyysvakuutusmaksu arvioimalla, jos palkkasummailmoitusta ei olisi annettu. Myös arviomaksu voitaisiin määrätä korotettuna. Perinnän siirron yhteydessä myös työttömyysvakuutusmaksun perinnän muutoksenhakumenettelyä ehdotetaan muutettavaksi. Esityksen mukaan työttömyysvakuutusmaksun lopullisesta määrästä tai työttömyysvakuutusmaksua koskevan päätöksen yhteydessä määrätystä maksunkorotuksesta ei saisi hakea muutosta ennen kuin asiasta on tehty oikaisuvaatimus työttömyysvakuutusrahastoon. Työttömyysvakuutusrahaston antamaan ennakon määrää tai arviomaksua koskevaan päätökseen sekä työttömyysvakuutusmaksua koskevan päätöksen oikaisuvaatimukseen annettuun päätökseen olisi oikeus hakea muutosta valittamalla työttömyysturvan muutoksenhakulautakuntaan. Palkansaajalla olisi oikeus tehdä perustevalitus työttömyysturvan muutoksenhakulautakunnalle. Tietojen saamista ja luovuttamista koskevia säännöksiä ehdotetaan muutettavaksi siten, että ne vastaisivat ehdotettuja muutoksia ja mahdollistavat työttömyysvakuutusrahastolle perintätehtävän hoitamiseksi tarvitsemien tietojen saannin. Muutos merkitsee tältä osin,
10 10 että työttömyysvakuutusrahaston oikeus saada tietoja Verohallinnolta laajenee. Lisäksi esityksessä ehdotetaan, että työttömyysvakuutusrahasto toimittaisi ministeriölle kunkin vuoden toukokuussa arvion ansiosidonnaisen työttömyysturvan kokonaismenoista, valtion osuuksien määrästä ja seuraavan vuoden maksusta. Muutoksen johdosta työttömyysvakuutusrahaston arvio voitaisiin ottaa huomioon talousarvion valmistelussa aikaisessa vaiheessa. Vastaava menettely on käytössä myös muissa sosiaaliturvaetuuksissa, joilla on yhteys valtion talousarvioon. Arvion lisäksi työttömyysvakuutusrahasto toimittaisi edelleen seuraavan vuoden maksuja koskevan esityksen sosiaali- ja terveysministeriölle elokuun loppuun mennessä. 4 Esityksen vaikutukset 4.1 Taloudelliset vaikutukset Esityksessä ehdotetuilla muutoksilla ei ole merkittäviä valtiontaloudellisia vaikutuksia. Välillisesti työttömyysvakuutusmaksulla on yhteys valtion talousarvioon, koska talousarviossa vahvistetaan työttömyyskassoihin kuulumattomien palkansaajien maksuosuus, jonka työttömyysvakuutusrahasto tilittää Kansaneläkelaitokselle peruspäivärahan rahoitukseen. Vuonna 2012 peruspäivärahan rahoitukseen tilitettävä osuus on euroa. Esityksellä ei ole vaikutusta tämän rahoitusosuuden määräytymiseen. Välitön, mutta merkitykseltään pieni valtiontaloudellinen vaikutus on päätöksistä tehtyjen valitusten siirtyminen tapaturmaasioiden muutoksenhakulautakunnasta työttömyysturvan muutoksenhakulautakuntaan, jonka arvioidut menot ja määrärahat vahvistetaan vuosittain valtion talousarvion käsittelyn yhteydessä. Perintämenettely, työttömyysvakuutusmaksujen eräpäivät ja perinnän suorittamisesta maksetut korvaukset perustuvat nykyisin työttömyysvakuutusrahaston ja Tapaturmavakuutuslaitosten liiton sekä työttömyysvakuutusrahaston ja Valtiokonttorin välisiin sopimuksiin. Työttömyysvakuutusmaksun perimiskustannuksina työttömyysvakuutusrahasto on suorittanut vakuutuslaitoksille vuosittaisen korvauksen maksuunpano-, perimisja tilityskuluista. Vuonna 2010 työttömyysvakuutusrahasto korvasi vakuutuslaitoksille ja Valtiokonttorille perinnästä noin 14 miljoonan euron perintäkustannukset. Työttömyysvakuutusrahaston arvion mukaan perinnän siirron johdosta kokonaissäästö perintäkustannuksissa olisi vuositasolla noin 10 miljoonaa euroa. Lisäksi vakuutuslaitokset pitivät maksuja omilla tileillään keskimäärin 40 päivää, mikä aiheutti rahastolle noin miljoonan euron korkotulon menetyksen. Vakuutuslaitokset eivät ole perineet työttömyysvakuutusmaksuja, jos rahaston vakuutuslaitokselle maksama hoitopalkkio on ylittänyt maksun määrän. Vuonna 2012 hoitopalkkio työnantajamaksun ensimmäisestä erästä on 68 euroa ja palkansaajamaksusta 26 euroa. Työnantajan työttömyysvakuutusmaksua ei ole peritty alle euron palkkasummista eikä palkansaajan työttömyysvakuutusmaksua alle euron palkkasummista. Työttömyysvakuutusrahaston arvion mukaan perinnän keskittäminen työttömyysvakuutusrahastoon ja ulottaminen myös edellä mainittuihin pieniin palkkasummiin kasvattaisi työttömyysvakuutuksen rahoitusjärjestelmän maksupohjaa ja työttömyysvakuutusmaksutuloa noin 1,5 miljoonalla eurolla vuosittain. Perinnän siirtäminen työttömyysvakuutusrahastoon vahvistaisi työttömyysvakuutusrahaston kassavarojen määrää, koska työnantajien maksuerät tulisivat maksuerien eräpäivinä suoraan työttömyysvakuutusrahastolle ilman nykyistä noin 40 päivän tilitysviivettä. Vuoden 2012 keskimääräiset kassavarat vahvistuisivat kunkin kuukauden lopussa arvioidusta 915 miljoonasta eurosta noin miljoonaan euroon kuukaudessa. Kassavarojen vahvistumisella olisi suurin merkitys vuoden 2013 tammikuussa, jolloin työttömyysvakuutusrahastolla olisi käytettävissä kaikkien työnantajien ensimmäinen 0,8 %:n maksuprosentin mukainen noin 500 miljoonan euron maksuerä. Ilman perinnän siirtoa kassavarat olisivat tammikuussa vuoden alimmalla tasolla noin 400 miljoonassa eurossa ja suurin, kaikkien työnantajien mak-
11 11 suerä tilitettäisiin työttömyysvakuutusrahastolle vasta kuukautta myöhemmin. Vaikutukset palkansaajien asemaan Ehdotetulla esityksellä ei ole vaikutuksia palkansaajien asemaan työttömyysetuuksien rahoittajana. Työnantaja pidättäisi edelleen palkansaajan työttömyysvakuutusmaksun työntekijälle maksettavasta palkasta. Työnantaja tilittäisi palkansaajien maksujen ennakot työttömyysvakuutusrahastolle kerran vuodessa, toukokuussa. Esityksen perusteella työntekijällä olisi mahdollisuus tehdä perustevalitus maksun perinnän toimeenpanosta työttömyysturvan muutoksenhakulautakuntaan tapaturma-asioiden muutoksenhakulautakunnan sijasta. Esityksessä ehdotetaan, että työnantajan ja palkansaajan työttömyysvakuutusmaksuvelvollisuus koskisi myös niitä palkansaajia, joiden osalta lakisääteisessä tapaturmavakuutuksessa sovellettava vakuutusmaksujärjestelmä ei perustu työnantajan maksamaan palkkasummaan eli niin sanottuja kiinteämaksuisia palkansaajia. Näillä työntekijöillä ei ole ollut työttömyysvakuutusmaksuvelvollisuutta, koska vakuutuslaitokset eivät ole keränneet tietoa maksun määräämiseksi tarvittavasta palkkasummasta. Maksuvelvollisuuden puuttuminen on aiheuttanut ongelmia, koska vapautuksen piiriin kuulunutta työtä ei ole laskettu palkansaajan työssäoloehtoon, mikä on saattanut johtaa työttömyysetuuden myöntämättä jättämiseen tai sen määrän pienentymiseen. Vakuutusmaksuvelvollisuuden myötä myös kiinteämaksuiset palkansaajat tulisivat työttömyysturvalain soveltamisalan piiriin. Yritysvaikutukset Verohallinnon tietojen mukaan Suomessa oli vuonna säännöllistä työnantajaa ja satunnaista työnantajaa. Kotitaloustyönantajat sisältyvät edellä mainittuihin lukuihin. Nykyisin vakuutuslaitokset ovat määritelleet itsenäisesti maksuehdot ja perineet työttömyysvakuutusmaksut työnantajilta tapaturmavakuutusmaksun yhteydessä työttömyysvakuutusrahaston ja tapaturmavakuutuslaitosten liiton välisessä perimissopimuksessa säädettyinä eräpäivinä. Vakuutuslaitokset ovat myös huolehtineet työantajien työttömyysvakuutusmaksuihin liittyvästä neuvonnasta ja palvelusta. Työnantajat ovat tehneet vakuutuslaitoksille muutospyyntöjä erityisesti palkkasummien muutosten vuoksi. Kun työttömyysvakuutusmaksujen perintä siirretään työttömyysvakuutusrahastolle, työttömyysvakuutusrahasto huolehtii myös työnantajien neuvonnasta ja työnantajien ilmoittamien muutosten käsittelystä. Työnantajan kannalta kysymyksessä on uusi lakisääteisiä maksuja perivä taho, jolle tehdään vuosittain palkkasummailmoitus. Näin ollen esitys lisäisi lähinnä ulkopuolisia palkkahallinnon palveluita käyttävien yritysten hallinnollista taakkaa ja kustannuksia. Yritysten hallinnollisen taakan lisääntyminen on kuitenkin pyritty pitämään mahdollisimman vähäisenä säilyttämällä perintämenettely yritysten näkökulmasta mahdollisimman muuttumattomana. Esityksessä ei myöskään ehdoteta muutoksia työttömyysvakuutusmaksun määräytymiseen tai maksun perusteisiin. Kokonaisuudessaan esityksen on katsottu tehostavan perintämenettelyä ja pienentävän työttömyysvakuutusjärjestelmän kustannuksia, jotka rahoitetaan yrityksiltä ja muilta työnantajilta sekä palkansaajilta perittävillä työttömyysvakuutusmaksuilla. Työttömyysvakuutusrahasto saisi tiedon työnantajan kirjaamisesta työnantajarekisteriin yritys- ja yhteisötietojärjestelmän kautta sekä työnantajan yhteystiedot Väestörekisterikeskuksesta ja yritys- ja yhteisötietojärjestelmän kautta. Esityksen mukaan työttömyysvakuutusrahasto saisi Verohallinnolta tehtäviensä hoitamista varten tiedot nykyistä tarkemmin eriteltynä, mikä vähentäisi jonkin verran työttömyysvakuutusrahaston tarvetta pyytää työnantajalta selvitystä. Kotitaloustyönantajat, pientyönantajat ja satunnaiset työnantajat voivat palkanmaksussaan hyödyntää Verohallinnon ylläpitämää palkka.fi -palvelua maksetun palkan ilmoittamiseen työttömyysvakuutusrahastolle. Näin työttömyysvakuutusrahasto saisi tiedon uudesta työnantajasta ja voisi määrätä tälle ennakon. Verohallinnon ylläpitämä palkka.fi - palvelu otettiin käyttöön vuoden 2006 helmikuussa ja palvelua käytti vuonna 2011
12 käyttäjää, joista oli yrityksiä ja kotitalouksia. Suomessa toimivista yrityksistä noin arvioidaan olevan pienyrityksiä. Näistä ainakin merkittävä osa voisi hyödyntää palkka.fi -palvelua palkanmaksuun ja työnantajavelvoitteiden hoitamiseksi. 4.2 Organisatoriset vaikutukset Työttömyysvakuutusmaksujen perintä on uusi tehtävä työttömyysvakuutusrahastolle. Työttömyysvakuutusrahasto määräisi ja perisi työttömyysvakuutusmaksut ja vastaisi työttömyysvakuutusmaksuihin liittyvästä ohjeistuksesta ja neuvonnasta. Työttömyysvakuutusrahasto on varautunut perintätehtävään lisäämällä henkilöstöä ja kehittämällä tietojärjestelmiään. Henkilöstön määrä on tällä hetkellä 41. Työttömyysvakuutusrahasto on hankkinut entisten tilojensa lisäksi uusia toimitiloja noin 30 henkilön tarpeisiin. Työttömyysvakuutusrahasto on arvioinut tarvitsevansa perinnän hoitamiseksi lisäresursseja yhteensä 22 henkilötyövuotta. Tässä määrässä on huomioitu nykyisen valvontatehtävän vähentävän resursseja valvonnasta 9 henkilötyövuoden verran. Siten työttömyysvakuutusrahasto on varautunut perinnän hoitamiseen 31 henkilötyövuodella. Työttömyysvakuutusrahasto kehittää perinnässä tarvittavat tietojärjestelmät pääosin omana työnään. Noin 1 miljoonaan suuruiset tietojärjestelmien kehittämiskustannukset koostuvat pääosin henkilöstökustannuksista. Työttömyysvakuutusrahaston on arvioinut, että perintä aiheuttaa vuositasolla 2,7 miljoonan euron lisäkustannuksen työttömyysvakuutusrahaston toimintakuluihin. Valtaosa lisäkustannuksesta on henkilöstömenoja ja suoraan perintään liittyviä postitus- ja vastaavia kuluja. Tietojärjestelmän ylläpidon on arvioitu aiheuttavan euron vuotuisen kustannuksen. Työttömyysvakuutusmaksujen perinnän siirto työttömyysvakuutusrahastolle helpottaisi sen rahoitus- ja sijoitustehtävien hoitoa, kun työttömyysvakuutusrahaston ja tapaturmavakuutuslaitosten välillä noudatettavasta tilitysmenettelystä voitaisiin luopua ja kassavirtojen ennustettavuus parantuisi. 4.3 Vaikutukset viranomaisten toimintaan Esityksessä ehdotetaan, että Finanssivalvonnan valvonta laajenisi koskemaan työttömyysvakuutusrahaston toimintaa kokonaisuudessaan. Voimassa olevan lain mukaan Finanssivalvonnalle on kuulunut työttömyysvakuutusrahaston taloudellinen valvonta ja työnantajan työttömyysturvan omavastuumaksun toimeenpanon valvonta. Finanssivalvonnalle olisi turvattava laajentuvan valvontatehtävän hoitamiseksi tarvittavat resurssit. Finanssivalvonnan toiminta rahoitetaan pääasiallisesti valvonta- ja toimenpidemaksuilla, joita peritään valvottavilta ja muilta maksuvelvollisilta. Esityksessä ehdotetaan muutettavaksi työttömyysvakuutusmaksuihin liittyvää muutoksenhakumenettelyä. Myös muutoksenhakuelin muuttuisi, kun työttömyysvakuutusmaksua koskevien valitusten käsittely siirrettäisiin tapaturma-asioiden muutoksenhakulautakunnalta työttömyysturvan muutoksenhakulautakunnalle. Muutoksenhakumenettelyyn lisättäisiin säännös oikaisuvaatimuksen tekemisestä työttömyysvakuutusmaksun lopullista määrää tai sen perimättä jättämistä koskevassa asiassa. Tämä vähentäisi mahdollisten valitusten määrää. Nykyisin työttömyysvakuutusmaksua koskevien valitusten määrä on tapaturmavakuutuslautakunnassa vähäinen. Esitys merkitsee työttömyysturvan muutoksenhakulautakunnalle uutta tehtävää ja käsiteltävien asioiden lisääntymistä. Valitusmäärien arvioidaan kuitenkin säilyvän vähäisenä, jolloin tämän kustannusvaikutus on pieni. Käytäntö on kuitenkin osoittanut lainmuutosten lisäävän valitusmääriä. Lisäksi työttömyysvakuutusmaksujen perintämenettelyn muuttuminen aikaisempaa monivaiheisemmaksi ja käyttöön otettava päätösmenettely saattaa lisätä valitusmääriä. 5 Esityksen valmistelu 5.1 Valmisteluvaiheet ja aineisto Hallituksen esitys on valmisteltu sosiaalija terveysministeriössä yhteistyössä työttömyysvakuutusrahaston, Elinkeinoelämän
13 13 keskusliiton, Suomen Ammattiliittojen Keskusjärjestö SAK ry:n, Akava ry:n ja Toimihenkilökeskusjärjestö STTK ry:n kanssa. 5.2 Lausunnot ja niiden huomioon ottaminen Hallituksen esityksestä on pyydetty lausunnot valtiovarainministeriöltä, oikeusministeriöltä, työ- ja elinkeinoministeriöltä, Tietosuojavaltuutetulta, Finanssivalvonnalta, Valtiokonttorilta, tapaturma-asioiden muutoksenhakulautakunnalta, työttömyysturvan muutoksenhakulautakunnalta, vakuutusoikeudelta, Suomen yrittäjät ry:ltä, Finanssialan keskusliitolta, Tapaturmavakuutuslaitosten liitolta, Verohallinnolta, Eläketurvakeskukselta, työttömyysvakuutusrahastolta, Elinkeinoelämän keskusliitolta, Suomen Ammattiliittojen Keskusjärjestö SAK ry:ltä, Akava ry:ltä ja Toimihenkilökeskusjärjestö STTK ry:ltä. Lausuntojen antamiselle varattiin asian kiireellisyydestä johtuen kaksi viikkoa. Lausunnoissa esitetyt näkemykset on pyritty ottamaan mahdollisuuksien mukaan huomioon esityksen jatkovalmistelussa. Työmarkkinajärjestöillä, työttömyysvakuutusrahastolla, muutoksenhakulautakunnilla, Finanssialan Keskusliitolla, Tapaturmavakuutuslaitosten liitolla ja Eläketurvakeskuksella ei ollut huomautettavaa työttömyysvakuutusmaksun perinnän siirtoon tapaturmavakuutuslaitoksilta ja Valtiokonttorilta työttömyysvakuutusrahastolle. Verohallinto katsoi, että maksujen perintä olisi tarkoituksenmukaisinta siirtää Verohallinnolle. Valtiovarainministeriö arvioi, että maksujen perinnän siirto Verohallinnolle olisi kustannustehokasta olemassa olevien maksujen perintä-, valvonta- ja muutoksenhakujärjestelmien vuoksi, mutta hallitusohjelman kirjaus huomioon ottaen valtiovarainministeriö ei nähnyt estettä jatkovalmistelulle esityksen mukaisesti. Lisäksi valtiovarainministeriö piti tarpeellisena, että työttömyysvakuutusrahaston hallintoneuvostossa olisi edustettuna myös valtio. Oikeusministeriö tarkasteli lausunnossaan perinnän siirtoa perustuslain 124 :n näkökulmasta. Lausunnon mukaan työttömyysvakuutusmaksun määräämis- ja perintätehtävien siirtäminen yksityisiltä tapaturmavakuutuslaitoksilta työttömyysvakuutusrahastolle ei sinänsä muuttaisi nykytilaa perustuslain 124 :n näkökulmasta. Oikeusministeriö myös katsoi, että maksun korottamisen kaltaista sanktionluonteisen hallinnollisen seuraamuksen määräämistä ei voitaisi antaa työttömyysvakuutusrahastolle, vaan päätösvalta tulisi keskittää viranomaiselle. Lisäksi oikeusministeriö esitti lausunnossaan esitystä täydennettäväksi selvityksellä uudistuksen tarkoituksenmukaisuudesta sekä muutoksia ja täsmennyksiä perintämenettelyä, tietojensaantia, muutoksenhakua ja rangaistussäännöksiä koskeviin säännöksiin, mikä on pyritty huomioon esityksen jatkovalmistelussa. Työ- ja elinkeinoministeriö, Suomen Yrittäjät ry ja valtiovarainministeriö kiinnittivät lausunnoissaan huomiota yritysten hallinnolliseen taakkaan. Työ- ja elinkeinoministeriön mukaan uudistus tulisi toteuttaa siten, että se lisää mahdollisimman vähän yritysten hallinnollista taakkaa. Valtiovarainministeriö kiinnitti yritysten hallinnollisen taakan lisääntymisen lisäksi huomiota muiden organisaatioiden, kuten Finanssivalvonnan, tehtävien lisääntymiseen. Valtiovarainministeriön mukaan kustannustehokkuuden lisääminen ja hallinnollisen taakan vähentäminen tulisi ottaa huomioon esityksen jatkovalmistelussa. Suomen Yrittäjät ry arvioi muutoksen ilmeisesti keventävän perinnän kustannuksia vain järjestelmätasolla ja lisäävän hallinnollista taakkaa yksittäisissä yrityksissä. Suomen Yrittäjien arvion mukaan muutos saattaisi lisätä työmäärää yrityksessä jopa tunnin vuodessa. Työmäärän lisäys olisi riippumaton yrityksen koosta ja rasittaisi siten erityisesti pieniä yrityksiä. Jos muutos lisäisi työtaakkaa yrityksessä tunnin vuodessa, ja yrittäjän tekemän työtunnin arvo olisi keskimäärin 30 euroa, tulisi kustannusvaikutukseksi kansantalouden tasolla maksavalla työnantajalla laskettuna 6 milj. euroa (30* ). Arvion mukaan käyttöönottovaiheessa hallinnollinen taakka olisi edellä mainittua huomattavasti suurempi. Työmarkkinajärjestöillä ja työttömyysvakuutusrahastolla ei ollut huomautettavaa esityksen sisältöön. Muutoksenhakuasteiden esittämät täsmennykset muutoksenhakua koskeviin säännöksiin on otettu huomioon esityksen jatkovalmistelussa. Myös työttö-
14 14 myysvakuutusrahaston tietojensaantioikeuksia koskevia säännöksiä on täsmennetty oikeusministeriön, Verohallinnon, Eläketurvakeskuksen ja Tietosuojavaltuutetun lausuntojen perusteella. Finanssivalvonta katsoo ensisijaisesti, että työttömyysvakuutusmaksujen toimeenpanon valvontaa ei tulisi säätää sen tehtäväksi ja toissijaisesti, että työttömyysvakuutusrahaston valvontaa koskevan sääntelyn tulisi mahdollistaa riskiperusteinen valvonta eikä ohjata valvonnan suuntautumista. Lisäksi Finanssivalvonta edellytti valvontatehtävää täsmennettäväksi, mikä on otettu huomioon esityksen jatkovalmistelussa.
15 15 YKSITYISKOHTAISET PERUSTELUT 1 Lakiehdotuksen perustelut 3 luku Työttömyysvakuutusrahasto 10. Työttömyysvakuutusrahaston tehtävät. Voimassa olevan pykälän 1 momentin 2 kohdan mukaan työttömyysvakuutusrahaston tehtävänä on ohjata, kehittää ja valvoa työttömyysvakuutusmaksujen perintämenettelyn toimeenpanoa. Koska työttömyysvakuutusmaksujen määrääminen ja perintä ehdotetaan siirrettäväksi tapaturmavakuutuslaitoksilta työttömyysvakuutusrahastolle, pykälän 1 momentin 2 kohtaa ehdotetaan muutettavaksi siten, että työttömyysvakuutusrahaston uudeksi tehtäväksi säädettäisiin työttömyysvakuutusmaksujen määrääminen ja perintä sekä työttömyysvakuutusmaksuihin liittyvien velvoitteiden valvonta. Työttömyysvakuutusrahasto valvoisi yleisesti työttömyysvakuutusmaksuvelvollisuuden täyttämistä. Valvonta tapahtuisi ensisijaisesti erilaisia rekisteritietoja vertaamalla. 11. Työttömyysvakuutusrahaston valvonta. Voimassa olevan pykälän mukaan työttömyysvakuutusrahaston taloudellinen valvonta ja 8 a luvussa tarkoitetun omavastuumaksun toimeenpanon valvonta kuuluvat Finanssivalvonnalle. Muilta osin työttömyysvakuutusrahastolle säädettyjen velvollisuuksien täyttämistä valvoo sosiaali- ja terveysministeriö. Pykälää ehdotetaan muutettavaksi siten, että Finanssivalvonnan tehtäväksi säädettäisiin työttömyysvakuutusrahaston valvonta. Finanssivalvonnan valvontaa tältä osin ohjaisi Finanssivalvontaa koskeva lainsäädäntö, valvontastrategia sekä valvottavista ja niiden toimintaympäristöstä kerättävä tieto. Finanssivalvonta valvoisi työttömyysvakuutusrahastoa yleisemmällä tasolla ja kohdentaisi valvonnan valvontastrategiansa mukaisesti tarkemmin. Finanssivalvonnan tietojensaantioikeuksista ja tarkastusoikeudesta on säädetty Finanssivalvonnasta annetun lain (878/2008) 3 luvussa, minkä vuoksi näistä ei ole tarpeen säätää erikseen tässä laissa. Sosiaali- ja terveysministeriö on huolehtinut työttömyysetuuksia ja niiden rahoitusta koskevan lainsäädännön ja muun norminannon valmistelusta, soveltamisohjeiden vahvistamisesta, valtion talousarvioon liittyvistä asioista sekä Euroopan unionin piirissä tapahtuvan ja kansainvälisen yhteistyön koordinoinnista. Pykälästä ehdotetaan poistettavaksi sosiaali- ja terveysministeriön osuus työttömyysvakuutusrahaston valvonnassa, koska sen tehtävät eivät asiallisesti ole valvontatehtäviä. Työttömyysvakuutusrahaston valvontaviranomaisena toimisi siten Finanssivalvonta. 11 a. Sosiaali- ja terveysministeriön oikeus saada tietoja. Pykälässä säädettäisiin sosiaali- ja terveysministeriön oikeudesta saada salassapitosäännösten ja muiden tiedon saantia koskevien rajoitusten estämättä kohtuullisessa ajassa maksutta kirjallista selvitystä työttömyysvakuutusrahaston toiminnasta. Lisäksi pykälässä säädettäisiin työttömyysvakuutusrahaston velvollisuudesta toimittaa ministeriölle vuosittain kertomus toiminnastaan ja tilastaan. Kertomus olisi toimitettava kahden kuukauden kuluessa tilinpäätöksen vahvistamisesta. Kertomuksen lisäksi työttömyysvakuutusrahaston tulisi toimittaa selvitys työttömyysvakuutusmaksun määräämisessä ja perinnässä esille tulleista seikoista ja mahdollisista toimenpiteistä. 12. Työnantajan vakuutusmaksuvelvollisuus. Voimassa olevan pykälän 1 momentin perusteella työnantaja, joka tapaturmavakuutuslain (608/1948) mukaan on velvollinen vakuuttamaan työntekijänsä, on velvollinen maksamaan työnantajan työttömyysvakuutusmaksun. Maksu peritään lakisääteisen tapaturmavakuutuksen vakuutusmaksun yhteydessä.
16 16 Pykälän 1 momenttista ehdotetaan poistettavaksi maininta työttömyysvakuutusmaksun perimisestä lakisääteisen tapaturmavakuutusmaksun yhteydessä, koska maksun perintä ehdotetaan siirrettäväksi työttömyysvakuutusrahastolle. Työantajat ilmoittaisivat työttömyysvakuutusmaksujen määräämisessä tarvittavat tiedot suoraan työttömyysvakuutusrahastolle. Työttömyysvakuutusrahasto ottaisi erityisesti huomioon työnantajan esittämän, Tapaturmavakuutuslaitosten liiton tapaturmavakuutuslain 11 a :n perusteella antaman päätöksen lain soveltamisalaan kuulumisesta määrätessään työttömyysvakuutusmaksuja. Pykälän 2 momentin perusteella velvollisuus työttömyysvakuutusmaksun maksamiseen on soveltuvin osin valtion liikelaitoksella, johon sovelletaan valtion liikelaitoksista annettua lakia (1062/2010). Momentti vastaa voimassa olevan pykälän 2 momenttia. Valtio ei ole velvollinen ottamaan tapaturmavakuutusta, joten valtiolla ei myöskään ole työttömyysvakuutusmaksuvelvollisuutta. Pykälän 3 momentissa luetellaan henkilöt, joiden osalta työnantaja ei ole velvollinen maksamaan työttömyysvakuutusmaksua. Pykälän 3 momentin 1 5 kohdat vastaavat voimassa olevan pykälää. Vakuutusmaksuvelvollisuutta ei ole, jos kyse on työntekijästä, joka palvelee meriliikenteessä käytettävien alusten kilpailukyvyn parantamisesta annetun lain (1277/2007) mukaiseen kauppaalusluetteloon merkityssä suomalaisessa aluksessa ja joka ei asu Suomessa, työntekijästä, joka ei ikänsä vuoksi ole työttömyysturvalain perusteella oikeutettu työttömyysetuuksiin tai joka on 65 vuotta täytettyään oikeutettu työttömyysturvalain 3 luvun 1 :n 2 momentin perusteella työttömyysturvaetuuksiin, kommandiittiyhtiön vastuunalainen yhtiömiehestä tai avoimen yhtiön yhtiömiehestä tai työntekijä, joka päätointaan varten on velvollinen ottamaan yrittäjän eläkelain tai maatalousyrittäjän eläkelain mukaisen vakuutuksen. Koska perhehoitajalaissa (312/1992) tarkoitetulla työntekijällä ei ole voimassa olevan lain perusteella velvollisuutta maksaa palkansaajan työttömyysvakuutusmaksua, uuden 6 kohdan mukaan myöskään työnantajan työttömyysvakuutusmaksua ei makseta, kun kyse on perhehoitajalaissa tarkoitetusta perhehoitajasta. Maksuvelvollisuutta koskevat poikkeukset koskevat niitä työntekijäryhmiä, joilla ei ole velvollisuutta maksaa palkansaajan työttömyysvakuutusmaksua. Voimassa olevan pykälän 3 momentissa säädetyistä työttömyysvakuutusmaksuvelvollisuutta koskevista poikkeuksista ehdotetaan poistettavaksi työntekijät, joiden osalta lakisääteisessä tapaturmavakuutuksessa sovellettava vakuutusmaksujärjestelmä ei perustu työnantajan maksamaan palkkasummaan. Tällaisen työntekijän palkkaa ei ilmoiteta tapaturmavakuutuslaitokselle, minkä vuoksi työttömyysvakuutusmaksun määrääminen ei ole ollut mahdollista. Koska työttömyysvakuutusmaksuja ei esityksen mukaan enää määrättäisi tapaturmavakuutuksen yhteydessä, ei maksuvapauden säilyttäminen ole perusteltua. Maksuvapaudesta on myös aiheutunut ongelmia, koska vapautuksen piiriin kuulunutta työtä ei ole laskettu palkansaajan työssäoloehtoon, mikä on saattanut johtaa työttömyysetuuden myöntämättä jättämiseen tai sen määrän pienentymiseen. 15. Palkansaajan vakuutusmaksuvelvollisuus. Pykälän 1 momentin perusteella työ- tai virkasuhteessa tai muussa palvelussuhteessa olevat henkilöt, joita koskee työnantajan järjestämä pakollinen tai valtion virkamiesten tapaturmakorvauksesta annetun lain (449/1990) nojalla määräytyvä tapaturmavakuutuslaissa tarkoitettu tapaturmasuoja, ovat velvolliset suorittamaan palkansaajan työttömyysvakuutusmaksun. Pykälän 1 momentti vastaa voimassa olevan pykälän 1 momenttia. Pykälän 2 momentissa säädetään tilanteista, joissa palkansaaja ei ole velvollinen maksamaan työttömyysvakuutusmaksua. Pykälän 2 momentin 1 6 kohdat vastaavat voimassa olevan pykälää. Momentin perusteella vakuutusmaksuvelvollisuutta ei ole työntekijällä, joka palvelee meriliikenteessä käytettävien alusten kilpailukyvyn parantamisesta annetun lain mukaiseen kauppa-alusluetteloon merkityssä suomalaisessa aluksessa ja joka ei asu Suomessa, työntekijällä, joka ei ikänsä vuoksi ole työttömyysturvalain perusteella oikeutettu työttömyysetuuksiin tai joka on 65 vuotta täytettyään oikeutettu työttömyysturvalain 3 luvun 1 :n 2 momentin perusteella
17 17 työttömyysturvaetuuksiin, kommandiittiyhtiön vastuunalainen yhtiömiehellä tai avoimen yhtiön yhtiömiehellä tai työntekijällä, joka päätointaan varten on velvollinen ottamaan yrittäjien eläkelain tai maatalousyrittäjien eläkelain mukaisen vakuutuksen. Lisäksi työttömyysvakuutusmaksuvelvollisuutta ei olisi perhehoitajalaissa tarkoitetulla perhehoitajalla. Vastaavasti kuten työnantajan työttömyysvakuutusmaksuvelvollisuuden osalta, vakuutusmaksuvelvollisuutta koskevista poikkeuksista ehdotetaan poistettavaksi voimassa olevan pykälän 2 momentin 6 kohta, jonka mukaan työntekijät, joiden osalta lakisääteisessä tapaturmavakuutuksessa sovellettava vakuutusmaksujärjestelmä ei perustu työnantajan maksamaan palkkasummaan. Ehdotettu 2 momentti vastaa samaa työntekijäryhmää, joiden osalta työnantaja ei ole lain 12 :n 3 momentin perusteella velvollinen maksamaan työnantajan työttömyysvakuutusmaksua. 18. Työttömyysvakuutusmaksujen määrä. Pykälään ehdotetaan lisättäväksi uusi 7 momentti, jonka mukaan työttömyysvakuutusrahaston tulisi toimittaa arvio seuraavan vuoden ansioturvamenoista, valtion rahoitusosuuden määrästä sekä seuraavan vuoden maksuprosenteista sosiaali- ja terveysministeriölle viimeistään kunkin vuoden toukokuun 15 päivä. Työttömyysvakuutusmaksu on osa työnantajien ja palkansaajien kokonaisveroastetta, ja sillä on yhteys valtion talousarvioon. Muutoksen johdosta työttömyysvakuutusrahaston arvio tulisi otettua huomioon talousarvion valmistelussa ennen työttömyysvakuutusrahaston esitystä seuraavan vuoden maksuista. Vastaava menettely on käytössä myös muissa sosiaaliturvaetuuksissa, joilla on yhteys valtion talousarvioon. 20. Palkansaajan työttömyysvakuutusmaksun maksamismenettely. Pykälässä säädetään työnantajan velvollisuudesta pidättää palkansaajan työttömyysvakuutusmaksu työntekijältä jokaisen palkanmaksun yhteydessä. Pykälään ehdotetaan lisättäväksi uudet 2, 3 ja 4 momentit. Pykälän 2 momentissa säädettäisiin palkansaajan työttömyysvakuutusmaksun pidättämisestä jälkikäteen silloin, kun palkansaajan työttömyysvakuutusmaksu olisi ilmeisen virheen takia jäänyt pidättämättä palkanmaksun yhteydessä. Tällaisessa tilanteessa työnantaja voisi pidättää palkansaajan työttömyysvakuutusmaksun edellisen palkanmaksun yhteydessä maksamistaan palkoista vielä enintään kahden seuraavan palkanmaksun yhteydessä. Eräillä aloilla työntekijän palkka määräytyy työn tuloksen perusteella. Siten palkanmaksun yhteydessä maksettava rahapalkka voi vaihdella jopa niin, ettei palkanmaksun yhteydessä aina tule rahapalkkaa maksettavaksi. Työntekijällä voi kuitenkin olla luontoisetuja, joista olisi rahapalkan puuttumisesta huolimatta pidätettävä palkansaajan työttömyysvakuutusmaksu. Jos tällaisessa tilanteessa palkansaajan työttömyysvakuutusmaksua ei voitaisi pidättää riittävän rahapalkan puuttumisen vuoksi, työnantaja voisi ehdotetun 3 momentin perusteella pidättää palkansaajan työttömyysvakuutusmaksun myöhempien palkanmaksujen yhteydessä takautuvasti enintään kahden vuoden kuluessa seuraavien palkanmaksujen yhteydessä. Voimassa olevassa laissa ei ole säännöstä, joka velvoittaa työnantajan palauttamaan aiheettomasti pidätetyn palkansaajan työttömyysvakuutusmaksun työntekijälle. Pykälään 4 momenttiin ehdotetulla säännöksellä pyritään korjaamaan tämä puute. Ehdotetun säännöksen mukaan työnantajan olisi työntekijän vaatimuksesta palautettava työntekijälle tältä aiheettomasti tai määrältään liian suurena peritty palkansaajan työttömyysvakuutusmaksu. Jos työnantaja havaitsee pidättäneensä palkansaajalta työttömyysvakuutusmaksua aiheettomasti, työnantajan tulisi myös omasta aloitteestaan palauttaa se työntekijälleen. Työntekijän oikeudesta hakea perustevalituksella muutosta maksun toimeenpanoon säädettäisiin 24 h :ssä. 21. Maksujen perintä. Pykälässä säädetään työttömyysvakuutusmaksujen perinnästä. Pykälän 1 momentin mukaan työttömyysvakuutusrahasto määrää ja perii työnantajalta työnantajan työttömyysvakuutusmaksun ja palkansaajan työttömyysvakuutusmaksun 19 a 1 momentin mukaisen palkkasumman perusteella. Työnantaja vastaisi edelleen myös palkansaajan työttömyysvakuutusmaksun perimisestä ja suorittamisesta edelleen työttömyysvakuutusrahastolle.
18 18 21 a. Ennakon määrääminen ja muuttaminen. Pykälä on uusi. Pykälän 1 momentissa työttömyysvakuutusrahastolle säädettäisiin oikeus määrätä työnantajalle työttömyysvakuutusmaksun ennakko vakuutusvuoden aikana siten, että ennakko perustuisi työnantajan kuluvan ja edellisten vuosien työttömyysvakuutusmaksujen perusteena oleviin palkkasummiin, 22 ja 22 a :n nojalla saatuihin palkkatietoihin, yleiseen palkkakehitykseen ja työnantajan ilmoittamiin tietoihin. Työttömyysvakuutusrahasto määräisi ennakon siten, että se vastaisi mahdollisimman tarkoin maksuvelvollisen työnantajan ja palkansaajan 18 :ssä säädettyä maksuvelvollisuuden määrää. Ennakko perustuisi ensisijaisesti työnantajan ilmoittamaan palkkasumma-arvioon. Lisäksi työttömyysvakuutusrahasto voisi käyttää Verohallinnosta saamiaan tietoja ja sillä olevia muita tietoja ennakon perusteena olevan tulevan vuoden palkkasumman arvioimiseen. Työttömyysvakuutusrahasto voisi määrätä ennakon työnantajaa kuulematta, koska työnantajalla olisi mahdollisuus vaatia ennakon muuttamista ja poistamista siten kuin pykälän 2 ja 3 momentissa säädettäisiin. Työttömyysvakuutusrahasto voisi määrätä ennakon myös työnantajan pyynnöstä. Työnantaja voisi maksaa ennakon yhdessä tai useammassa erässä viimeistään asetuksessa säädettyinä eräpäivinä. Pykälän 2 momentin mukaan työttömyysvakuutusrahasto voisi muuttaa määrättyä ennakkoa omasta aloitteestaan työnantajaa kuulematta, jos ennakko on määrätty liian suureksi tai pieneksi. Lisäksi pykälän 3 momentin perusteella työttömyysvakuutusrahasto voisi poistaa ennakon omasta aloitteestaan tai työantajan vaatimuksesta. Työnantajan olisi haettava ennakon muutosta vakuutusvuoden loppuun mennessä. Ennakko olisi poistettava viimeistään ennen lopullisen vakuutusmaksun määräämistä. Liikaa maksettu ennakko olisi viipymättä palautettava. Pykälän 4 momentissa säädetään ennakkoa koskevien päätösten antamisesta ja perusteluista. Ennakkoa koskevan päätöksen perusteluista tulisi käydä ilmi ennakon määrä ja sen perusteet, esimerkiksi arviota muodostettaessa käytetyt tiedot työnantajan aiemmin maksamista palkkasummista. Hallintolain säännöksiä kevyempi perustelumenettely on välttämätöntä massaluonteisen päätöksenteon toteuttamiseksi. Jos työttömyysvakuutusrahasto ei hyväksy työnantajan vaatimusta ennakon muuttamisesta tai poistamisesta, rahasto antaisi ennakosta valituskelpoisen päätöksen, joka olisi perusteltava hallintolain (434/2003) vaatimalla tavalla. Pykälän 5 momentin perusteella ennakon maksamisen eräpäivistä säädettäisiin valtioneuvoston asetuksella. 21 b. Työnantajan velvollisuus ilmoittaa palkkasumma. Pykälä on uusi. Pykälän 1 momentin perusteella työnantajan olisi omaaloitteisesti ilmoitettava työttömyysvakuutusrahastolle vakuutusvuoden aikana maksamistaan palkoista. Ilmoitus sisältäisi tiedon työttömyysvakuutusmaksujen perusteena olevista palkkasummista osaomistajan ja muiden kuin osaomistajien palkkasummat eriteltynä. Ilmoituksessa olisi lisäksi oltava vakuutusvuosi, jolta ilmoitus annetaan ja työnantajan yksilöinti- ja yhteystiedot. Ilmoitus olisi annettava vakuutusvuotta seuraavan vuoden tammikuun loppuun mennessä. Ilmoitusta ei tarvitsisi antaa, jos työnantaja ei olisi maksanut vakuutusvuoden aikana palkkoja eikä ennakkoa olisi määrätty. Velvollisuus ilmoittaa palkkasumma koskisi vain niitä työnantajina, jotka ovat maksaneet palkkaa tai joille työttömyysvakuutusrahasto on määrännyt vakuutusvuonna ennakon. Pykälän 2 momentin mukaan työnantajan olisi ilmoitettava maksamistaan palkoista myös työttömyysvakuutusrahaston vaatimuksesta. Työttömyysvakuutusrahasto voisi vaatia työnantajaa antamaan ilmoituksen esimerkiksi silloin, jos työnantaja olisi vertailutietojen perusteella maksanut palkkaa mutta ei antanut ilmoitusta. Työnantajan olisi annettava ilmoitus silloinkin, kun työnantaja ei ole vakuutusvuonna maksanut palkkoja. Pykälän 3 momentin perusteella työttömyysvakuutusrahasto voisi perustellusta syystä työnantajan pyynnöstä pidentää määräaikaa antaa ilmoitus palkkasummasta. Ilmoituksen antamisajan pidentäminen perustuisi työttömyysvakuutusrahaston harkintaan ja voisi tulla kyseeseen, jos työnantajalla olisi merkittäviä vaikeuksia ilmoituksen antamisessa määräajassa esimerkiksi sairauden, tietoliikenteen häiriintymisen tai muun näihin verrattavan syyn takia.
19 19 21 c. Työttömyysvakuutusmaksun määrääminen. Pykälä on uusi. Pykälän 1 momentin mukaan työttömyysvakuutusrahasto määräisi työttömyysvakuutusmaksun vakuutusvuotta seuraavan vuoden lokakuun loppuun mennessä. Lisäksi pykälän 1 momentissa säädettäisiin ennakoiden ja työttömyysvakuutusmaksun suhteesta. Pykälän 2 momentissa säädettäisiin lopullista työttömyysvakuutusmaksua koskevan päätöksen sisällöstä. Päätöstä ei tarvitsisi perustella hallintolaissa säädetyllä tavalla, jos siinä ei poiketa työnantajan ilmoittamasta palkkasummasta. Päätöksestä olisi ilmettävä vakuutusvuoden palkkasumma ja sen perusteella määräytyvä lopullinen työttömyysvakuutusmaksu, vakuutusvuodelta peritty ennakko sekä työnantajalta perittävä tasausmaksu tai työnantajalle maksettava ennakonpalautus. Jos päätöksessä poikettaisiin työnantajan antamasta palkkasummailmoituksesta, olisi päätös perusteltava yllä kuvattua laajemmin hallintolain edellyttämällä tavalla. Tällöin olisi esitettävä erityisesti ne syyt, esimerkiksi vertailutiedot tai muu selvitys, joiden vuoksi työnantajan palkkasummailmoituksesta poiketaan. Koska työttömyysvakuutusmaksujen määrääminen on nopeasti toteutettavaa massamenettelyä, voi menettelyn eri vaiheissa syntyä tilanteita, joissa työttömyysvakuutusmaksu jää määräämättä. Jotta virheet eivät johtaisi maksutulon menetykseen, ehdotetun 3 momentin mukaan työttömyysvakuutusrahasto määräisi näissä tilanteissa työttömyysvakuutusmaksun enintään kolmen vuoden kuluessa vakuutusvuoden päättymistä seuraavan vuoden aikana. Pykälän 4 momentissa säädettäisiin työttömyysvakuutusmaksun määräämisestä tilanteessa, jossa yritystoiminnassa tapahtuneen järjestelyn ilmeisenä tarkoituksena on ollut kiertää työttömyysvakuutusmaksua koskevia säännöksiä. Momentti vastaisi käyttötarkoitukseltaan verotusmenettelystä annetun lain (1558/1995) 28 :ää ja voimassa olevan rahoituslain 24 :n 4 momentin omavastuumaksun kiertämissäännöstä. Pykälä voisi tulla sovellettavaksi tilanteissa, joissa työnantaja esimerkiksi yrittää välttyä yritysjärjestelyin maksamasta korkeampaa työttömyysvakuutusmaksua. Säännöksen avulla työttömyysvakuutusrahaston on mahdollista puuttua tällaisiin tilanteisiin. Työttömyysvakuutusrahasto voisi määrätä maksun ennen järjestelyä vallinneen tilanteen mukaan, jos työttömyysvakuutusrahasto arvioi, että yritystoiminnassa tapahtuneen järjestelyn ilmeisenä tarkoituksena on ollut kiertää työttömyysvakuutusmaksua koskevia säännöksiä. Koska vain työnantajalla voi olla tieto siitä, miksi mainittuja järjestelyjä on tehty, olisi työnantajan esitettävä selvitys siitä, että järjestelylle on olemassa muita perusteita kuin maksuista vapautuminen. Jos työnantaja ei anna lainkaan selvitystä tai annetun selvityksen perusteella järjestelylle ei ole muuta perustetta kuin maksujen kiertäminen, työttömyysvakuutusrahaston voi määrätä maksun. 21 d. Työttömyysvakuutusmaksun määrääminen arvioimalla. Pykälä on uusi. Pykälän 1 momentin perusteella työttömyysvakuutusrahasto voisi määrätä työttömyysvakuutusmaksun arvioimalla, jos työnantaja ei olisi ilmoittanut palkkasummaa tai jos työnantajan ilmoittama palkkasumma olisi liian pieni käytettäessä laskentaperusteena työttömyysvakuutusrahaston 22 tai 22 a :n perusteella saamia ja sen käytössä olevia muita, työnantajan palkanmaksuja ja muuta toimintaa koskevia tietoja. Pykälän tarkoituksena on estää, ettei maksuvelvollinen voisi välttyä työttömyysvakuutusmaksulta jättämällä antamatta palkkasummailmoituksen tai antamalla virheellisen palkkasummailmoituksen. Arviomaksun perusteena olisivat työttömyysvakuutusrahaston 22 ja 22 a :n perusteella saadut tiedot esimerkiksi työnantajan Verohallinnolle ilmoittamat tiedot maksetuista palkoista ja verotarkastusten havainnot sekä muut rahaston käytettävissä olevat tiedot, työnantajan palkanmaksua ja toimintaa koskevat tiedot. Työttömyysvakuutusrahasto voisi saada tietoja esimerkiksi Harmaan talouden selvitysyksikön laatimasta velvoitteidenhoitoselvityksestä. Pykälän 2 momentin mukaan työttömyysvakuutusrahaston on ilmoitettava työnantajalle arviomaksun määrä ja sen perusteet. Työnantajalle on annettava tilaisuus selvityksen antamiseen ennen arviomaksun määräämistä. Selvityksen antamatta jättäminen ei kuitenkaan estäisi arviomaksun määräämistä.
20 20 Pykälän 3 momentin mukaan työttömyysvakuutusrahasto antaa arviomaksusta valituskelpoisen päätöksen. Päätöksestä olisi käytävä ilmi arviomaksun määrä ja sen määräytymisperusteet. Jos työttömyysvakuutusrahasto ei hyväksy työantajan 2 momentin mukaista selvitystä, päätös olisi perusteltava hallintolaissa säädetyllä tavalla. 21 e. Työttömyysvakuutusmaksun korotus. Pykälä on uusi. Pykälässä säädettäisiin maksun korottamisesta. Pykälän 1 momentin mukaan työttömyysvakuutusrahasto voisi korottaa työttömyysvakuutusmaksun enintään kaksinkertaiseksi, jos työnantaja ei ole ilmoittanut palkkasummaa 21 b :ssä säädetyn määräajan tai työttömyysvakuutusrahaston saman pykälän perusteella asettaman ajan kuluessa. Työttömyysvakuutusmaksu voitaisiin korottaa myös silloin, jos työttömyysvakuutusmaksu olisi määrätty arvioimalla tai jos työnantaja on antanut puutteellisia tai virheellisiä tietoja. Korotetun maksun tulisi olla kohtuullinen ja enintään kaksinkertainen suhteessa työnantajan ja palkansaajan maksujen yhteismäärään. Pykälän 2 momentissa säädettäisiin niistä seikoista, jotka työttömyysvakuutusrahaston olisi otettava huomioon määrätessään maksunkorotusta. Korotuksen olisi perustuttava laiminlyönnin moitittavuuteen. Laiminlyönnin moitittavuutta arvioitaessa otettaisiin huomioon muun muassa ilmoituksen myöhästymisaika, puuttuvan maksun määrä, laiminlyönnin toistuvuus ja maksun välttämistarkoitus. Korotus olisi suhteutettava puuttuvan maksun määrään, mutta esimerkiksi inhimillinen erehdys ei saisi kuitenkaan johtaa kohtuuttomaan lopputulokseen. Korotettua työttömyysvakuutusmaksua koskeva päätös olisi pykälän 3 momentin perusteella valituskelpoinen. Korotus määrättäisiin työttömyysvakuutusmaksua koskevan päätöksen yhteydessä. 21 f. Tasausmaksun ja ennakonpalautuksen korko. Pykälä on uusi. Pykälässä säädettäisiin ennakon ja lopullisen maksun erotukselle laskettavasta korosta. Pykälän 1 momentin mukaan 21 c :n mukaisen tasausmaksun ja ennakonpalautuksen koron perusteena olisi korkolain 12 :ssä tarkoitettu viitekorko vähennettynä kahdella prosenttiyksiköllä, kuitenkin vähintään 0,5 prosenttia. Jos tasausmaksun määrä ylittäisi euroa, olisi korko kuitenkin mainittu viitekorko lisättynä kahdella prosenttiyksiköllä. Pykälän 2 momentissa säädettäisiin siitä ajasta, jolta tasausmaksun tai ennakonpalautuksen korkoa laskettaisiin. Korkoa voitaisiin määrätä vakuutusvuotta seuraavan tammikuun 1 päivästä, johon mennessä työnantajalla on mahdollisuus selvittää vakuutusvuoden aikana maksamansa työttömyysvakuutusmaksun alainen palkkasumma ja harkintansa mukaan maksaa ennakkoa. Tasausmaksun korkoa kertyisi tasausmaksun eräpäivään asti, minkä jälkeen vielä maksamattomalle tasausmaksulle alkaisi kertyä viivästyskorkoa. Ennakonpalautuksen korkoa kertyisi ennakonpalautusta edeltävän kuukauden loppuun asti. Pykälän 3 momentin mukaan korkoa ei perittäisi 21 e :n mukaisesta maksunkorotuksesta eikä maksamattoman ennakon johdosta perittävästä viivästyskorosta. Pykälän tarkoituksena on estää maksujen tai tiedonantovelvollisuuden laiminlyönnistä koituvien kielteisten seuraamusten kumuloituminen. 21 g. Pienin perittävä ja palautettava määrä. Pykälä on uusi. Pykälässä säädettäisiin työttömyysvakuutusmaksujen pienimmistä perittävistä ja palautettavista määristä. Pykälän 1 momentin perusteella yhteismäärältään alle 10 euron palkansaajan ja työnantajan työttömyysvakuutusmaksuja ei perittäisi. Pienten maksujen määrääminen ja perintä aiheuttaisi sekä työttömyysvakuutusrahastolle että työnantajalle hallinnollisia kustannuksia, jotka olisivat kohtuuttomia suhteessa maksun määrään. Työnantajan suorittama työttömyysvakuutusmaksu voi joko työnantajan tai työttömyysvakuutusrahaston virheestä johtuen poiketa oikeasta maksun määrästä. Jos tällaisessa tapauksessa erotus oikean määrän ja suoritetun määrän välillä olisi 1 momentissa säädetty rajaa pienempi, jätettäisiin tällainen erotus pykälän 2 momentin perusteella perimättä tai palauttamatta. Jos kuitenkin samalla maksuvelvollisen työnantajan virhesuoritukset olisivat lukuisia tai perimiseen olisi muusta syystä erityistä aihetta, voitaisiin perimiseen ryhtyä. Säännöksen tarkoituksena on mahdollistaa puuttuminen tilanteisiin, jos-